[{"text_idx": "#000003", "text": "Hon obererezhiou\u0300Ekonomiezh ha stumman\u0303 E\u0301conomie et emploi"}, {"text_idx": "#000004", "text": "Hon obererezhiou\u0300Terkerezh hag endro Tiriad"}, {"text_idx": "#000011", "text": "Gourfenn an Daeadeg Diwanad Rannvro Breizh \u2013 Kef Kengredit Breizh a oa bet klozet e bae ar Forest er sizhun dremenet. An tri den yaouank dalc\u2019het da-heul ar prantad dibab o deus kevezet an eil ouzh egile da-gen\u0303ver troiadou\u0300 giz \u00ab bananez \u00bb, o-unan-penn war o Figaro Be\u0301ne\u0301teau 3. Victor Le Pape en deus gounezet pemp redadeg diwar eizh e doareou\u0300 amzer a bep seurt. Gantan\u0303 eo aet ar maout eta : en\u0303 a yelo da skiper nevez Diwanad Filierenn wellentez ar redadegou\u0300 en donvor."}, {"text_idx": "#000013", "text": "E-kreiz miz Du e oa en em gavet tri gourfennad an Daeadeg Diwanad Breizh \u2013 Kef Kengredit Breizh evit kevezan\u0303 an eil ouzh egile war bagou\u0300 Figaro Be\u0301ne\u0301teau. A-benn ar fin eo Victor Le Pape a yelo e-pad daou vloaz da skiper Diwanad Filierenn wellentez ar redadegou\u0300 en donvor. Pemp gwech eo deuet an trec\u2019h gantan\u0303 da-gen\u0303ver eizh troiad redet e amzeriou\u0300 a bep doare. Kemer a ra lec\u2019h Gaston Morvan."}, {"text_idx": "#000014", "text": "Daou briz a ya gantan\u0303. Da gentan\u0303, ur budjed mont en-dro evit gellet kemer perzh diouzh ar gwellan\u0303 e troiad Kampionad Fran\u0303s Uhelidi ar Redadegou\u0300 a-Unanou\u0300 en Donvor. Da eil, ur plas e Pol Penn-ar-Bed ar Redadegou\u0300 en donvor e-lec\u2019h ma c\u2019hello heulian\u0303 ur stummadur micherel sirius ha deskin\u0303 e-mesk gwellan\u0303 merdeerien Bro-C\u2019hall."}, {"text_idx": "#000015", "text": "\u00ab D\u2019an trede taol eo deuet ganin ! \u00bb"}, {"text_idx": "#000016", "text": "Pevare e kampionad Europa plankenn-dre-lien RS One e 2015, kampion Fran\u0303s Open 5.70 e 2017, ha kelenner DKS ouzhpenn se, paotr Fouenant a oa laouen e vefe aet ar maout gantan\u0303. \u00ab D\u2019an trede taol eo deuet ganin ! (...) A-benn breman\u0303 eo un hunvre hag a zeu da wir evidon. Daou vloaz zo e oan deuet evel outsider, hag abaoe em eus klasket bezan\u0303 an efedusan\u0303 ar gwellan\u0303, gant ar pal-se. Me a c\u2019hortoze kalz digant an Daeadeg eus ar c\u2019hentan\u0303-se. Ur chan\u0303s dibar eo evit toullan\u0303 ma hent micherel e bed ar Redadegou\u0300 en donvor. Laouen-bras on pa son\u0303jan e redin dindan liviou\u0300 Rannvro Breizh ha Kef Kengredit Breizh kerkent ha koulzad 2023. Mall zo warnon stagan\u0303 ganti dija. \u00bb"}, {"text_idx": "#000017", "text": "Jeanne Gre\u0301goire, renerez Pol Penn-ar-Bed ar Redadegou\u0300 en donvor, he deus lakaet da gentan\u0303 ar gaoz war doareou\u0300 an amzer war vor, \u00ab chen\u0303ch-dichen\u0303ch a-wechou\u0300, gant avel etre 8 ha 22 skoulm. E-giz-se eo bet diskouezet live teknikel an eil re hag ar re all, ha gwelet ivez o barregezh da badout dindan wask. A-benn ar fin eo aet eo ar maout gant ur merdeer kentan\u0303 troc\u2019h, hag hen\u0303vel eo evit an eil hag an trede, ar pezh a oa pouezus evidomp. \u00bb"}, {"text_idx": "#000018", "text": "Ur filierenn wellentez evit ar redadegou\u0300 en donvor"}, {"text_idx": "#000019", "text": "Krouet gant Rannvro Breizh ha Kef Kengredit Breizh (a zo engouestlet o-daou e bed ar bageal abaoe meur a vloaz), filierenn wellentez ar redadegou\u0300 en donvor Breizh-Kef Kengredit a ginnig d\u2019ar skiperien yaouank ur stummadur micherel dibar evit ar redadegou\u0300 en donvor el live uhelan\u0303, evel skiper Diwanat, skiper Kur ha skiper Meurvor."}, {"text_idx": "#000023", "text": "De\u0301couvrez les autres sites de la re\u0301gion Bretagne"}]